ชาวบ้านแห่ร้องทุกข์ ลงทะเบียนเราไม่ทิ้งกันไม่สำเร็จ แน่นคลังจังหวัดอุดรฯ 
ชาวบ้านแห่ร้องทุกข์ ลงทะเบียนเราไม่ทิ้งกันผ่านwww.เราไม่ทิ้งกัน.com แต่ไม่สำเร็จ แน่นคลังจังหวัดอุดรธานีวันที่ 13 พฤษภาคม 2563 ผู้สื่อข่าวรายงานว่า ที่ศาลากลาง จ.อุดรธานี มีประชาชนจำนวนมากเดินทางมาเพื่อยื่นเรื่องร้องทุกข์ต่อสำนักงานคลังจังหวัดอุดรธานี กรณีการขอรับสิทธิตามมาตรการชดเชยให้แก่ผู้ได้รับผลกระทบอื่นๆ ของการแพร่ระบาดของไวรัสโคโรนา 2019 หรือ โควิด-19 คนละ 5000 บาทต่อเดือน ผ่าน www.เราไม่ทิ้งกัน.com แต่ไม่สำเร็จทั้งนี้ น.ส.บุพผา อินทรสูตร คลังจังหวัดอุดรธานี จึงต้องย้ายการรับคำร้องทุกข์ทั้งหมดจากสำนักงานคลังจังหวัดอุดรธานี ไปยังห้องประชุมทองใหญ่ ภายในบริเวณศาลากลาง จ.อุดรธานี พร้อมจัดเจ้าหน้าที่จากคลัง จ.อุดรธานี และจากสำนักงานคลังเขต 6 อุดรธานี ระดมมารับเรื่องร้องทุกข์ โดยจัดเก้าอี้รอยื่นเอกสารห่างกัน 2 เมตร โดยมีเจ้าหน้าที่แจกจ่ายแบบฟอร์ม และให้คำแนะนำในการกรอกสำหรับแบบรับเรื่องร้องทุกข์ มีรายละเอียดดังนี้1. ลงทะเบียนไม่สำเร็จ เลขประจำตัวประชาชน 4 หลักท้ายไม่ถูกต้อง / ระบบไม่พบข้อมูลลงทะเบียน2. อยู่ระหว่างตรวจสอบข้อมูล / ข้อมูลที่นำส่งเพิ่มเติม / ข้อมูลที่ขอทบทวนสิทธิ3. ไม่ได้รับสิทธิตามมาตรการเยียวยา4. ระบบแจ้งว่า ได้รับสิทธิแล้วแต่โอนเงินไม่สำเร็จ / มีปัญหาเลขบัญชีไม่ถูกต้อง5. ยกเลิกการลงทะเบียนโดยไม่ได้ตั้งใจ / เข้าใจผิด6. กรณี อื่นๆ จากการสอบถามชาวบ้านเทศบาลตำบลโนนสะอาด เปิดเผยว่า ได้ให้ลูกหลานลงทะเบียนให้ เพราะตัวเองทำไม่เป็น แต่เมื่อลงไปแล้วกลับลงไม่ได้ มีเครื่องหมายกากบาท ซึ่งลงทะเบียนไปกว่า 1 เดือนแล้ว เมื่อไม่ได้ก็ไม่รู้ว่าจะสอบถามได้ที่ไหน จนกระทั่งมีข่าวแจ้งว่าให้มาที่คลังจังหวัด จึงนัดเดินทางมาพร้อมกัน หวังว่าจะได้รับการเยียวยา เพราะทุกคนได้รับผลกระทบก็ได้แต่ยื่นเอกสารไม่รู้จะติดตามยังไงด้าย ยายน้อย แม่ค้าขายแหนมคลุก หน้าโรงเรียนโรงงานน้ำตาล บ้านดงเมือง อ.กุมภวาปี จ.อุดรธานี เปิดเผยว่า ลงทะเบียนไปแล้วแต่ลงไม่ได้ มีเครื่องหมายกากบาท ไม่รู้เหมือนกันทำไมเป็นแบบนั้น ขณะที่คนอื่นเขาทำไม่มีปัญหาทั้งนี้ น.ส.บุพผา อินทรสูตร คลังจังหวัดอุดรธานี เปิดเผยว่า ได้ติดตามเรื่องเงินชดเชย 2 ส่วน ส่วนแรกคือ การลงไปติดตามการตรวจสอบขอทบทวนสิทธิร่วมกับหน่วยงานสังกัดกระทรวงการคลังอื่นๆ ซึ่งขณะนี้อุดรธานีมีรวม 20068 คน กรณีนี้มีไปจนถึงวันที่ 17 พฤษภาคมนี้ส่วนที่สอง การรับเรื่องราวร้องทุกข์ การลงทะเบียนไม่สำเร็จ ระหว่างวันที่ 5-15 พฤษภาคมนี้ จนถึงวันที่ 12 พฤษภาคมที่ผ่านมา มียอดรวม 426 ราย โดยวานนี้มีผู้มายืนคำร้องทุกข์มากถึง 238 ราย เป็นกลุ่มคนที่ลงทะเบียนไปแล้ว แต่เป็นการลงทะเบียนไม่สำเร็จ 207 ราย ที่เหลือไม่เคยลงทะเบียนเลย 31 ราย ได้ให้ยื่นคำร้องทุกข์ในข้อสุดท้าย กรณีอื่นๆและวันนี้ประชาชนเดินทางมาช่วงเช้ามากกว่า 500 คน จึงจัดให้ยื่นที่ห้องประชุมทองใหญ่ เอกสารที่ประชาชนร้องทุกข์ทุกฉบับจะถูกส่งไปให้กระทรวงการคลังเป็นผู้พิจารณา.
ชาวบ้านแห่ร้องทุกข์ ลงทะเบียนเราไม่ทิ้งกันผ่าน www.เราไม่ทิ้งกัน.com แต่ไม่สำเร็จ แน่นคลังจังหวัดอุดรธานี 
เราไม่ทิ้งกัน,ลงทะเบียนเราไม่ทิ้งกัน,ลงทะเบียนรับเงิน 5000,www.เราไม่ทิ้งกัน.com,วิธีรับเงิน5000,เงินเยียวยา 5000 บาท,โควิด-19,ข่าวทั่วไป